De què o de qui parla aquest text?:
Fins i tot l'Europa que es proclamava fins fa quatre dies far universal dels drets humans veu com li creixen a dins els règims qualificats de manera massa benèvola d'il·liberals
Vivim un temps que fa por. En els països que eren les dues superpotències clàssiques, hi manen dos psicòpates autoritaris, Donald Trump i Vladímir Putin, que no sabem quin és més perillós. A la Xina postcomunista, després de dècades d’intentar dissimular una mica, Xi Jinping ha fet un pas que ningú més encara no s’atreveix a fer: ha decidit que, en la millor tradició de l’imperi, ell manaria per sempre, fins que es morís. La victòria recent de Jair Bolsonaro al Brasil ha descol·locat els progressistes i els liberals de tot el món per la seua contundència i preocupa d’una manera especial pel que té també d’atac violent al medi, un terreny en què el Brasil té un paper clau en el planeta. Els monarques saudites, mentrestant, ja no es conformen destruint el Iemen sinó que tampoc no troben cap impediment a esquarterar un ciutadà il·lustre del seu país dins un dels seus consolats. I ho fan concretament a Turquia, un país que és precisament un estendard del nou autoritarisme, amb el president Recep Erdogan.
Fins i tot l’Europa que es proclamava fins fa quatre dies far universal dels drets humans veu com li creixen a dins els règims qualificats de manera massa benèvola d’il·liberals, Polònia o Hongria; com avancen els partits d’extrema dreta a Itàlia, als Països Baixos, a França, a Àustria, a Alemanya mateix; mentre aquesta mateixa Europa accepta que el règim espanyol torne a tenir presos polítics i faça servir la repressió per a impedir la resolució democràtica del conflicte català. I s’hi afegeixen encara el caos derivat del Brexit, el retorn de la proliferació nuclear i la dura repressió contra els immigrants, a les fronteres europees, australianes o americanes, per dibuixar un panorama polític mundial certament alarmant.
Europa : ubicació, Donald Trump : polític, Vladímir Putin : polític, Xina : Entitat_Geopolítica, Xi Jinping : polític, Jair Bolsonaro : polític, Brasil : Entitat_Geopolítica, Iemen : Entitat_Geopolítica, Turquia : Entitat_Geopolítica, Recep Erdogan : polític, Polònia : Entitat_Geopolítica, Hongria : Entitat_Geopolítica, Itàlia : Entitat_Geopolítica, Països Baixos : Entitat_Geopolítica, França : Entitat_Geopolítica, Àustria : Entitat_Geopolítica, Alemanya : Entitat_Geopolítica, Brexit : esdeveniment_polític